Diari Oficial de la Generalitat Valenciana


Sumari del DOGV 2227, del 15-03-1994 (1994/830869)

DECRET 47/1994 de 7 de març del Govern Valencià, pel qual es modifiquen els decrets 22/1987 de 2 de març 81/1988 de 20 de juny 101/1988, de 18 de juliol 62/1989 de 2 de maig i 58/1991 de 27 de març pels quals s'aprova la concessió d'avals a la Fira Mostrari Internacional de València
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/03/07/47/dof/vci/html**

### Dades del document

Número de DOGV
:   2227

Data del DOGV
:   15-03-1994

Secció del DOGV
:   DISPOSICIONS GENERALS

Número del document
:   1994/830869


Data del document
:   07-03-1994

Organisme emissor
:   Conselleria d'Economia i Hisenda

Tipus de document
:   Decret

DECRET 47/1994, de 7 de març, del Govern Valencià, pel qual es modifiquen els decrets 22/1987, de 2 de març, 81/1988, de 20 de juny, 101/1988, de 18 de juliol, 62/1989, de 2 de maig i 58/1991, de 27 de març, pels quals s'aprova la concessió d'avals a la Fira Mostrari Internacional de València. [94/1653]  
Mitjançant els decrets 22/1987, de 2 de març, 81/1988, de 20 de juny, 101/1988, de 18 de juliol, 62/1989, de 2 de maig i 58/1991, de 27 de març, del Govern Valencià, s'aprovà la concessió de cinc avals de la Generalitat Valenciana a la Fira Mostrari Internacional de València, destinats a garantir les següents operacions de crèdit, totes elles concertades amb el Banc de Crèdit Local:  
 Saldo viu  
Data for- Import Últim Tipus fins el  
malització principal vencim. interés 31-3-1994  
27.03.1987 3.457.736.739 31.03.1988 11,5% 866.438.043  
29.07.1988 8.478.709.543 30.09.1999 11,5% 115.974.042  
21.06.1989 2.106.504.648 30.06.2000 11,9% 644.458.707  
20.25.9290 541.718.417 30.06.2001 14,5% 394.694.709  
El Decret 58/1991, de 27 de març, abans esmentat, també aprovà la concessió d'un aval destinat a garantir una altra operació de crèdit, per import de 3.000 milions de pessetes de principal, davant un sindicat d'entitats, a un termini de deu anys i tipus d'interés variable, amb referència al MIBOR, més un marge del 0,50 per cent.  
En el moment actual, i fins al 31 de març d'enguany, els saldos pendents del conjunt de les operacions concertades bilateralment amb el Banc de Crèdit Local, és a dir, exceptuant-ne la sindicada, s'eleva a 9.312.706.362 pessetes com a conseqüència de les amortitzacions practicades des de la formalització.  
La Fira Mostrari Internacional de València ha acordat amb el Banc de València refinançar el conjunt d'aquestes últimes operacions i refondre-les en una sola, per l'import del saldo viu pendent, 8.381.776.555 pessetes, en condicions més avantatjoses quant a termini, 10 anys, i tipus d'interés variable, amb referència al MIBOR, més un diferencial del 0,5 per cent.  
Davant aquesta situació, la Fira Mostrari Internacional de València ha sol·licitat a la Generalitat Valenciana l'adaptació dels avals a la nova operació, refonent-los també en un de sol, destinat a garantir l'import del risc actualment assumit per la Generalitat Valenciana davant el Banc de València, en les noves condicions de l'operació de préstec.  
Basant-se en això, s'ha considerat oportú accedir a la sol·licitud formulada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 7 de març de 1994,  
DECRETE  
Article únic  
Que es modifiquen els decrets 22/1987, de 2 de març, 81/1988, de 20 de juny, 101/1988, de 18 de juliol, 62/1989, de 2 de maig i 58/1991, de 27 de març, del Govern Valencià, aquest últim únicament en allò referent a l'operació de 500 milions de pessetes de principal, i refondre'ls en un sol que queda redactat així:  
Que s'autoritze el conseller d'Economia i Hisenda per a la firma d'un aval de Tresoreria a favor de la Firma Mostrari Internacional de València, destinat a garantir una operació de crèdit davant el Banc de València per un import de 3.323.802.158 pessetes (dos mil quatre-cents quaranta-sis milions vuit-centes setanta-cinc mil set-centes noranta-cinc pessetes) de principal, segons les estipulacions contingudes en els annexos d'aquest decret.   
Aquest aval es destinarà a garantir l'operació esmentada, per a cancel·lar el saldo pendent de les operacions concertades entre la Fira Mostrari Internacional de València i el Banc de Crèdit Local, formalitzades en pòlisses de crèdit de dates 27.03.1987, 29.07.1988, 21.06.1989 i 20.05.1991, amb la consegüent cancel·lació dels avals que les garantien.  
DISPOSICIÓ FINAL  
Aquest decret entrarà en vigor el mateix dia de la publicació en el Diari Oficial de la Generalitat Valenciana.  
València, 7 de març de 1994  
El president de la Generalitat Valenciana,  
JOAN LERMA I BLASCO.  
El conseller d'Economia i Hisenda,  
AURELIO MARTÍNEZ ESTÉVEZ  
ANNEX I   
València, ... de ... de 1994.  
Aurelio Martínez Estévez, conseller d'Economia i Hisenda, en nom de la Generalitat Valenciana, segons el que disposa la Llei d'Hisenda Pública de la Generalitat Valenciana i en virtut del Decret 47/1994, de 7 de març, del Govern Valencià, concedeix un aval a la institució Fira Mostrari Internacional de València com a garantia d'un préstec per import de 1.977.871.698 pessetes de principal, que s'ha de formalitzar amb el Banc de València, a un termini de 10 anys, a un tipus d'interés variable, amb referència al MIBOR, a 90 dies, més un diferencial de 0,50 punts.  
Les condicions de l'aval seran les que a continuació s'assenyalen:  
1. Aquest aval es destinarà a garantir el préstec esmentat amb la finalitat de cancel·lar el saldo pendent de les operacions concertades entre la Fira Mostrari Internacional de València i el Banc de Crèdit Local, formalitzades en pòlisses de crèdit de dates 27.03.1987, 29.07.1988, 21.06.1989 i 20.05.1991, amb la consegüent cancel·lació dels avals que les garantien.  
El Banc de València es compromet a ingressar directament l'import del préstec en el compte corrent que a aquest efecte li indique el Banc de Crèdit Local per a la cancel·lació de les operacions de crèdit abans esmentades, en cas contrari aquest aval serà nul.  
2. Aquest aval garanteix la totalitat del principal del préstec i dels interessos, fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del Conseller d'Economia i Hisenda.  
3. La concessió d'aquest aval comporta el compromís formal de l'entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari i d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.   
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1.830 del Codi Civil.  
El conseller d'Economia i Hisenda, Aurelio Martínez Estévez.  
ANNEX II  
Contracte d'aval entre la Generalitat Valenciana  
i l'entitat Fira Mostrari Internacional de València  
D'una banda, Aurelio Martínez Estévez, conseller d'Economia i Hisenda de la Generalitat Valenciana, i de l'altra Ramón Cerdá Garrido, president de la Fira Mostrari Internacional de València.  
EXPOSEN:  
1. El Govern Valencià, en virtut de les competències que li confereix la legislació vigent i a proposta del conseller d'Economia i Hisenda, autoritzà mitjançant el Decret 47/1994, de 7 de març, la concessió d'un aval a la Fira Mostrari Internacional de València, per a garantir una operació de préstec, per import de 7.165.824.872 pessetes de principal, que s'ha de formalitzar amb el Banc de València a un termini de 10 anys de duració.  
2. Les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els terminis i les condicions de la garantia prestada, per a la qual cosa, lliurement i voluntàriament, convenen subscriure aquest contracte d'acord amb les següents:  
CLÀUSULES  
Primera   
La Generalitat Valenciana es compromet a avalar la Fira Mostrari Internacional de València en els termes establerts en el Decret 47/1994, de 7 de març, del Govern Valencià.   
Segona   
La Fira Mostrari Internacional de València, beneficiària de l'aval, és obligada a satisfer a la Generalitat Valenciana, anualment i en concepte de comissió per despeses de la garantia atorgada, el 0,1 per cent del saldo viu del crèdit concedit en la data de meritació. L'import de la comissió serà pagat per anualitats anticipades des de la data de formalització del préstec.  
A aquest efecte, l'entitat avalada autoritzarà l'entitat prestadora, amb caràcter irrevocable i mentre l'operació es trobe en vigor, a carregar l'import de la comissió en compte corrent obert al seu nom i a pagar-lo, mitjançant transferència, en el compte i l'entitat que determine la Generalitat Valenciana.  
Tercera  
Per la prestació de la garantia descrita en concepte d'aval, la Fira Mostrari Internacional de València es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia i Hisenda.  
Quarta  
La Fira Mostrari Internacional de València es compromet a trametre a la Conselleria d'Economia i Hisenda els seus comptes anuals i l'informe d'auditoria d'aquests.  
Cinquena  
La Generalitat Valenciana, per l'aval prestat, respon del pagament de les obligacions només en el cas que el deutor no complesca aquestes obligacions, amb les limitacions i excepcions com a fiador indicades en l'annex I del Decret 47/1994, de 7 de març, del Govern Valencià, i amb les reserves de drets que s'estableixen en la normativa general de l'estat en aquest tipus de contractes.  
Sisena  
Una vegada efectuat el pagament, la Generalitat Valenciana se subrogarà en tots els drets que l'entitat beneficiària de la garantia tinga contra l'avalat.   
Les despeses que es puguen produir com a conseqüència de l'exercici de les accions derivades d'aquest contracte seran, en tot cas, a càrrec de l'avalat.  
València, ... de ... de 1994.  
Aurelio Martínez Estévez, conseller d'Economia i Hisenda; Ramón Cerdá Garrido, president de la Fira Mostrari Internacional de València.


Còpia Permalink ELI